‘Rampspoedig; Suid-Afrika is vandag armer’ | Netwerk24
Deur Hanlie Stadler 07 April 2017 16:01
Rampspoedig, hoewel nie onverwags nie.
Só beskryf Cas Coovadia, besturende direkteur van die Bankvereniging van Suid-Afrika, Fitch Ratings se afgradering van al Suid-Afrika se staatskuld tot onder beleggingsgraad.
Coovadia sê dis ’n groot aanklag teen pres. Jacob Zuma dat Fitch die afgradering “regstreeks aan sy optrede toeskryf”.
“Hoewel die kabinetskommeling die prerogatief van die president is, wys dit dat dit nie in die nasionale belang was nie.”
Die president mag nie sy magte roekeloos uitoefen sonder om die gevolge daarvan in ag te neem nie.
“ ’n Mens moet jouself afvra of ons, as ’n nasie, in dié posisie sou gewees het as dit nie was dat ons gedwing is om interaksie met beleggers en kredietgradeerders af te stel nie,” sê hy, met verwysing daarna dat Pravin Gordhan, toe nog minister van finansies, uit Londen teruggeroep is waar hy beleggers sou toespreek.
Coovadia sê die rand gaan nou onafwendbaar verswak, wat alle goedere en dienste duurder sal maak.
“Suid-Afrika is vandag armer.”
Meer oor: Moody's | Fitch | S&P | Cas Coovadia | Pravin Gordhan | Kredietgradering | Basa | Rommelstatus | Kredietgradeerders
Bly positief, pleit tesourie
Só reageer SA op dubbel-rommelstatus
‘Golf van kapitaal gaan SA nou uitvloei’
SA nou hééltemal rommel – Fitch Ratings